ky ru ru uk ru ru ru bg ru mn ru mn ky ky tt ky ky ky ky ky ky ky ru ky ky ky ky ky ky ky ky ky ky ky ky ky kk ru ru ru ru ru ru ru ru ru ru ru ru ru ru ru ru ru en uk ru ru ky ru ru ru ru ru ru ru ru ru ru bg ru ru ru ru ru bg ru ru bg ru bg ru ru ru ru ru ru bg ru ru bg ru bg ru ru ru ru ru ru bg ru ru bg ru bg ru ru ru ru ru
Үсөн Касыбеков: Азоого чалма — Сайт Нарына Айыпа
Мыйзам баардыгына бирдей деп дембе-дем айтканды көнүмүш адат кылып алдык… Моюнга алуу кажет, улам-улам кайталап айтыла берип, ашмалтайы чыгып, тарпы кеткен кепке айланып кетти. Төтөн, чиновниктердин ичинде мыйзамдын теӊчилдигин баса-баса белгилеп келип, оозун толтура мыйзамдын теӊчилдигин жобурап, компоюп калышмалайларына көп кездешесиӊ. Иш жүзүнө келгенде мыйзамдын баарына ылгабай бирдей кызмат кылаарына чоӊ шек туулат.
Өмүрбек Текебаев менен Дүйшөнкул Чотонов © АКИпресс
Доого жыгылгандардын каяша кылууга бурчамын да келтиришкен жок. Кыскасы, Атамбаев күсөгөн иш алеки заматта жүзөгө ашты. Ошону менен Атамбаевдин «аброю менен ар-намысына шек келтирип, каралаган» айыпкерлердин моюнуна миллиондогон айып пул салынды. Баш аягы 60 миллион сомду чапчыйт.
Айлыктан айлыкка чейин оокат-тиричилигин өткөрүп, өлбө-жаным-өлбө деп келаткан катардагы киши үчүн дегеле эбегейсиз чоӊ акча. Акылды ала качааар ожалаган чоӊ сумма десе болчудай. Бир ошондо кыргыздын «токмок күчтүү болсо, кийиз казык жерге житет» деген макалынын акыйкатына дагы бир ирет ишенбей кое албайт экенсиӊ.
Баарынан кызыгы, ошол кезде бийликке маалымат таянычы болуп көмөк көргөзгөн пресса Атамбаевдин оппоненттеринин үстүнөн катын ушак таратып, жалаяктай жалаасын жаап жиберип, насыя жерден каралап жатса, баары теӊ көрбөмүшкө, билбемишке салып, унчукпай тим болушканы күйбөгөн жериӊди күйдүрбөй койбостур.
Чолпон Джакупова, Дина Маслова, Нарын Айып
Оппозиция тараптан Атамбаевдин дарегине же болбосо анын жан-жөөкөрлөрүнө карата сын айтылып калды, бүттү дароо эле Илим Карыпбековдун «кара жащиги» деген ылакап атка конгон КТР телеканалы баштап, бийлик мыкчыгерлеринин камчысын чапкан «Де-Факто», «Эгемен», «Багыт», «Азия news» өӊдөнгөн кезиттер, sayasat.kg сыяктанган сайттар ишке киришет.
Туш-туштап ажылдап үрүп чыгышат. Бутага илинген саясатчыны көрдөн жерге, жерден алып көргө урат, башыӊан ылдый жугунду куюп жиберет, жөн гана жаныӊан түӊүлөсүӊ. Божомол-дөдөмөлгө салып алып, учурма ушак таратып, жалган жерден жалаа жабуу – жедеп көнүмүш болгон адатка айланды. Кудум эле ОБОНдун так өзү.
Буларды Атамбаевдин мисалында сотко берип, миллиондогон айып пул өндүрүп алуу деген мүмкүн эмес – оозуӊан айлансын. Айып пулду мындай кой, бийликтин союл чабаар прессанын богуна да куурай сая албайсыӊ. Эч ылаажы жок. Кыскасы, «уурусу күчтүү болсо ээси доого жыгылат» деген кеп.
Феликс Кулов © Азаттык
Бардыгына бирдей теӊ укуктуулук дегениӊ болуп көрбөгөнүн, башкача айтканда, өлкөдө өзгө өздөй, бөтөнгө бөтөндөй мамиле жасалган жагдайдын чоо-жайын саясатчы Феликс Кулов Next TV телеканалында болгон баарлашууда жетишерлик түрдө ынанымдуу чечмелеп берди.
«Мен өмүрүмдө пресса менен соттошуп көргөн жан эмесмин, – дейт Феликс Шаршенбавич, – бир жолу шайлоонун алдында жергиликтүү маалымат каражаттарында мени каралап шыбаган жараян башталып кетти. Ошондо мага жан тарткан бир катар адамдар: оозго суу куйгандай унчукпай чыдап жүрүүгө болбой калды, сотко кайрылгандан башка ылаажы жок деп калышты.
Айткандай эле, менин адвокаттарым сотко арыз берип калышты. Сот иши башталганда барсам, прессанын – сиздин аброюӊуз менен ар-намысыӊызга канчалык деӊгелде зыян тийгенин, канчалык моралдык жапа тартканыӊызды ырастаган медициналык справка түрүндө болобу же башкасы болобу, документтер талап кылынат деп жатышпайбы.
Бишкектин Октябрь райондук сотунун соту Кымбат Архарова © Kaktus.Media
Ал эми экс-президент Атамбаев Генпрокуратура аркылуу аброю менен ар-намысын коргоп берүү боюнча сотко кайрылды эле, эч кандай документ-мокумент деген талап кылынган жок. Үч миллион сом айып пул талап кылып жатасыӊарбы, «пажалюста» дешип, соттор бүтүм токушту да коюшту. Эч кандай кыйынчылык болгон жок. Кыскасы, сотто эч кандай теӊчилик, калыстык болбостугуна көзүм жетип, биротоло түӊүлгөн жайым бар», – дейт Феликс Кулов.
Ошентип, «мыйзам баардыгына бирдей» деген кеп иш жүзүндө эч кандай негизи жок куру кептердин эле бири. Башкача айтканда, сырты кооз, бирок ичи көӊдөй түшүнүкттөрдүн катарында орун алган. Көбүн эсе бийлик мыкчыгерлери менен алардын жан жөөкөрлөрү тарабынан өздөрүн укуктук эки жүздүүлүгүн жаап-жашыруу үчүн дембе дем пайдаланып келе жатканын моюнга алууга аргасызбыз.
Экс-президент Атамбаев баштаган сөз эркиндигин чектөө, оппозициялык маанайдагы ээлигип-эсирип кеткен «эселек» журналисттерди кынына киргизип коюу боюнча бийликтин кампаниясы дагы да болсо уланып жатканын байкоо кыйынчылык жаратпайт.
Бишкектин район аралык смотунун соту Чинара Садырова © Жогорку сот
Кезек эми ММКлардан интернет платформасындагы социалдык тармактарга келип жетти. Парламенттеги социал-демократтар фракциясынын депутаттары социалдык тармактардагы «бейбаштыктарды» чектөө, аларды көзөмөлгө алуу аракеттерин баштаганы жашыруун деле болбой калды. Бирок б ул тема өзүнчө кеӊири сөз кылууга татыйт.
Поделиться TWEET PIN Поделиться
Дело Текебаева: Горсуд нарушил еще больше процедур, чем райсуд
Свобода слова в Кыргызстане: оранжевый или красный уровень опасности?
Леонид Гозман: Можно нанести властям неприемлемый ущерб и сделать их победу слишком дорогой
Недопуск Текебаева к тесту: власть «агрессивно-послушного большинства»
Оставьте первым комментарий "Үсөн Касыбеков: Азоого чалма"
Ваш e-mail не будет опубликован.
Итоги недели 18-24 марта 2019 на «Пятом канале»
Т.Тургуналиев: Алмазбек Атамбаевдин уяты такыр жок экен
Александр Собянин: Тащить самих себя за волосы трудно, но Кыргызстану есть на кого опереться
Чынгыз Шамшиев: Искусственный интеллект уже на пороге
Итоги недели 4-10 марта 2019 г. на «Пятом канале»
Виталий к записи Алексей Голубков: Писать стихи после Крыма – варварство
Oleg Listschenko к записи Речь адвоката Воронцова, ч.1: Следствие против Кима было проведено с обвинительным уклоном
Oleg Listschenko к записи Речь адвоката Воронцова, ч.1: Следствие против Кима было проведено с обвинительным уклоном
Нурмат к записи Феликс Кулов: Лучше бы Атамбаев занимался алтайской цивилизацией…
Ольга к записи «Немецкая волна»: Замаячил политический кризис